"Irakurriz gozatu" Gaztezulo aldizkariak Donostiako ikastetxeetako Batxilergoko eta Lanbide Heziketako ikasleentzat prestatu duen ekimena da. Programa honen helburua gazteen artean euskal prentsa ezagutarazi, euskarazko produktu idatzien kontsumoa bultzatu eta euskaraz irakurtzeko ohitura zabaltzea da.
Ekimenak urte hasieran egiten da eta hiru hilabete irauten du, otsailetik apirilera. Ekimen honen bitartez Donostian Lehen eta bigarren mailako Batxilergoa eta Lanbide Heziketa ikasten ari diren ikasleek (20 bat ikastetxe eta bi mila ikasletik gora) Gaztezulo hilabetekaria irakurri eta ezagutzeko aukera izaten dute.
Ikasle bakoitzak hilabete horietako aleak, hiru alegia, doan jasoko ditu bere ikastetxean.
Gaztezulo, Donostian sortu eta gaur egun Euskal Herriko gazteentzako dagoen euskarazko aldizkari bakarra da.
2015-16 ikasturtean Irakurriz Gozatu ekimenarekin jarraituko dugu.
2016ko otsaila, martxoa eta apirileko alea jasoko dute, ikastetxean bertan, Donostiako Batxilergoko eta Lanbide Heziketako ikasleek, euskarazko irakurzaletasuna bultzatzeko asmoz.
Azken alearekin batera bere iritzia jasotzeko inkesta bat pasako zaie, eta horren bidez ekimena bera hobetzen saiatuko gara.
Orotara, 20 ikastetxetako 2.238 ikaslek hartu dute parte 2014-2015 ikasturteko "Irakurriz gozatu" ekimenean. Donostian lehen eta bigarren mailako Batxilergoa eta Lanbide Heziketa ikasten ari diren ikasleek Gaztezulo hilabetekaria irakurri eta ezagutzeko aukera izan dute.
Ikasle bakoitzak hiru ale jaso ditu doan bere ikastetxean: otsailekoa, martxokoa eta apirilekoa, 159., 160. eta 161. zenbakiak, hain zuzen ere.
Honako hauek dira parte hartu duten ikastetxeak:
La Asunción Ikastetxea Antigua-Luberri Ikastetxea
Arantzazuko Ama BHI Bidebietako Institutua
Cebanc/CDEA Ikastetxea Nazareth Zentroa
AEG Ikastetxea Elizaran Ikastetxea
Altzako Institutua Ekintza Ikastola
Zurriola-Barandiaran BHI La Salle Ikastetxea
La Salle San Luis Ikastetxea Sagrado Corazon
Manuel de Larramendi Ikastetxea Santo Tomas Lizeoa
Zubiri-Manteo Institutua Axular Lizeoa
Easo Institutu Politeknikoa Usandizaga Institutua